Katekeżi 1 Introduzzjoni g ħ as-Sagramenti 1. X'inhuma s-sagramenti? Huma ċelebrazzjoni ta' kif Alla jagħtina sehem fil-ħajja tiegħu . Huma l-mod ta' kif Alla jimxi magħna fil-mixja tagħna lejh, f'kull waqt importanti tal-ħajja tagħna. Permezz tas-sagramenti Alla jagħtina l-għajnuna meħtieġa biex ngħixu ta' Nsara. M'humiex ċerimonji marbutin ma' xi eta'. M'humiex okkażjoni biex niffanfraw, qisna qegħdin f'xi fashion show . Lanqas m'huma okkażjoni biex organizzaw parties u nirċievu rigali. Huma don mhux dritt . 2. Għalfejn nirċevu s-sagramenti? Aħna nirċievu s-sagramenti: għax nixtiequ u rridu ngħixu l-ħajja Nisranija, aħna u nieħdu sehem fil-ħajja t'Alla għax neħtieġu l-għajnuna t'Alla ħalli ngħixu l-ħajja Nisranija. Min ma jridx jgħix il-ħajja Nisranija ma għandux għalfejn jirċievi s-sagramenti. Is-sagramenti ma jagħmlux magic . 3. X'inhuma l-kundizzjonijiet biex wieħed/waħda jirċievi s-sagramenti? Appropriate TIMES mhux appropriate AGE Ġesu' jqabbel diversi drabi x-Xandir tal-Kelma mal-biedja: il-parabbola taż-żerriegħ (Mt 13, 3-9) u l-ispjegazzjoni tagħha (Mt 13, 18-23): Iż-żerriegħa hija l-Kelma – LOGOS, jiġifieri ż-żerriegħa tal-ħajja t'Alla; Qabel jiżra', il-bidwi jistenna ż-żmien opportun – l-istaġun: mhux kollox jinżera' fl-istess staġun; Meta jasal iż-żmien iħejji l-art: jaqla' l-ħaxix ħażin; jaħdimha; jagħtiha d-demel; jaħratha, imbagħad jiżra'; Wara li jiżra' jieħu ħsieb dak li żera' biex jagħti l-frott mistenni: isaqqi regolarment; jaqla' l-ħaxix ħażin li jkun reġa' kiber, eċċ. Il-bidwi ma jiżrax għall-gost, iżda biex jieħu l-frott. L-art trid tkun imħejjija tajjeb, ħalli dak li jinżera' jagħti l-frott mistenni: L-ebda bidwi ma jiżra' fuq l-irħam imma fil-ħamrija; Jiġifieri neħtieġu dawk il- virtujiet ba ż i ċ i li jift ħ u u jiddisponu l-qalb biex nilqgħu l-grazzja li Alla jagħtina fis-sagramenti; Il-virtujiet bażiċi huma: l-umilta', il-fidi, l-imħabba, il-ħniena u l-ġustizzja Qalbna trid tkun tixbah lil qalb ta' Ġesu' – iċ-ċavetta trid taqbel mas-serratura; irid ikun hemm sintonija bejn Alla u l-qalb ta' min se jirċievi s-sagrament. Rieda li wieħed jgħix il-fidi Nisranija u dak li jitlob is-sagrament li jkun se jirċievi; Il-fidi Nisranija hija dik li jgħallem Ġesu' permezz tal-Knisja u mhux dak li jfettilli ġo moħħi; Ir-riga li nuża' biex inkejjel il-fidi huwa t-tagħlim t'Alla kif ġie mgħoddi lilna matul is-sekli mill-Knisja Kattolika; Jien miniex ir-riga biex inkejjel il-fidi – għalhekk neħtieġu l-umilta', li nagħrfu kemm ma nafux u kemm Alla jaf aħjar minna x'inhuwa l-ogħla ġid għalina. Jekk dawk li se jirċievu s-sagramenti għadhom żgħar u ma jistgħux jerfgħu din ir-responsabilta', huwa d-dmir tal-ġenituri (jew ta' xi adult ieħor li se jieħu ħsieb l-edukazzjoni Nisranija) li għandu jkollhom din ir-rieda u dispożizzjoni tal-qalb biex irawmu lil dawn iż-żgħar fil-ħajja Nisranija. Il-fidi Nisranija trid tkun għal qalbhom. Konkretament jridu jkun nies li qed jgħixu l-fidi Nisranija: eż. jmorru l-quddies il-Ħadd, jersqu lejn il-qrar; jgħixu ħajja miżżewġa skont it-tagħlim li ħallielna Ġesu'; qed jagħmlu ħilithom biex jgħixu l-virtujiet Insara: il-maħfra, l-umilta', l-onesta', l-imħabba lejn min hu dgħajjef, eċċ; li ma jagħmlux il-flus u x-xogħol alla tagħhom, eċċ. L-ASPETT PASTORALI TAL-VJAĠĠI TAL-PAPA FRANĠISKU » « IL-FEJQAN TAL-GĦAXAR LEBBRUŻI
Is-Sagramenti (1)